open-index/open-wikipedia-markdown huggingface dataset:
Ռոյ Օլիվեր Դիսնեյ

**Ռոյ Օլիվեր Դիսնեյ** (  ), ամերիկացի բանկիր և գործարար, կինոպրոդյուսեր։ Իր կրտսեր եղբոր՝ Ուոլտ Դիսնեյի հետ հանդիսանցել են այն ընկերության համահիմնադիրները, որը հիմա կոչվում է «The Walt Disney Company»: Ռոյը 1929-1971 թվականներին, զբաղեցրել է ընկերության գլխավոր տնօրենի պաշտոնը և 1945 — 1971 թվականների ընթացքում  ընկերության նախագահի պաշտոնը։

## Կենսագրություն
Ռոյը ծնվել է Էլայս Դիսնեյի և Ֆլորա Կոլլի ընտանիքում, Իլինոյս նահանգի Չիկագո քաղաքում։ 1925 թվականի ապրիլին ամուսնացել է Էդնե Ֆրենսիսի հետ և այդ ամուսնությունից 1930 թվականի հունվարի 10-ին ծնվել է նրա որդի Ռոյ Էդվարդ Դիսնեյը։

Ուոլտը ստեղծագործող հանճար էր, իսկ Ռոյը վստահորեն կարողացել է ընկերությունը պահել ֆինանսապես կայուն վիճակում։ Ուոլտի մահից հետո  Ռոյը հոգ է տարել, որ «Disney World» վերջնական կառուցվի և վերանվանվի  Walt Disney World, որպեսզի հավերժացնի եղբոր անունը։ Ռոյը թոշակի է անցել միայն Walt Disney World-ի վերջնական բացումից հետո՝ 1971 թվականի հոկտեմբերին։ 2 ամիս անց Ռոյը մահացել է կաթվածից, նա 78 տարեկան էր։

Ռոյ Օլիվերի արձանը՝ նստարանին նստած Միննի մաուսի կողքին, գտնվում է Հեքիաթային թագավորության քաղաքային հրապարակում։

Նրա որդին՝ Ռոյ Էդվարդ Դիսնեյը, հանդիսացել է The Walt Disney Company-ի նախագահ և մտնել  է ԱՄՆ-ի 400 ամենահարուստ մարդկանց և միլիարդատերների ցուցակի մեջ։ Մահացել է 2009 թվականի դեկտեմբերի 16-ին։

## Ծանոթագրություններ

## Արտաքին հղումներ

Կատեգորիա:20-րդ դարի ամերիկացի գործարարներ
Կատեգորիա:Ամերիկացի բանկիրներ
Կատեգորիա:Ամերիկացի գործարարներ
Կատեգորիա:Ամերիկացի կինոարտադրողներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի ձեռնարկատերեր
Կատեգորիա:Ամերիկացի պրոդյուսերներ
Կատեգորիա:Ամերիկացիներ իռլանդական սերմամբ
Կատեգորիա:Կաթվածից մահացածներ
Կատեգորիա:Ուոլթ Դիսնեյ ստուդիայի նկարիչներ
Քույր

right|thumb|240px|Երկու քույր

**Քույր** (նաև **հարազատ քույր**), աղջիկ կամ կին՝ նույն ծնողներից ծնված մյուս երեխայի (երեխաների) նկատմամբ։
* Ավագ քույր՝ աղջիկ կամ կին՝ նույն ծնողներից ծնված ավելի փոքր երեխայի (երեխաների) նկատմամբ։
* Կրտսեր քույր՝ աղջիկ կամ կին՝ նույն ծնողներից ծնված ավելի մեծ երեխայի (երեխաների) նկատմամբ։
* Մինչ ամուսնությունը ծնված քույր՝ քույր, որ ծնվել է ծնողների ամուսնությունից առաջ և ընդունվել նրանց կողմից։

**Նույն արգանդից ծնված քույր**՝ աղջիկ կամ կին՝ նույն մոր մեկ այլ երեխայի նկատմամբ, որ ծնվել է այլ հորից։

**Արյունակից քույր (ազգակից)**՝ աղջիկ կամ կին՝ ծնված նույն հորից, բայց տարբեր մայրերից։

**Խորթ քույր**՝ նախորդ ամուսնություններից ստեղծված ազգակցական կապից ծնված աղջիկ կամ կին, երբ երկու ծնողն էլ իր հերթին ամուսնական կապի մեջ է մտնում կրկին անգամ։ Այլ խոսքով, խորթ քույրերը կամ եղբայրները չունեն ընդհանուր ծնողներ, և նրանց կապում են ոչ թե կենսաբանական, այլ ընտանեկան կապերը։

**[[Ազգական]] քույր** (կամ **զարմուհի**, ֆրանսերեն cousine բառից)՝ աղջիկ կամ կին՝ հորեղբոր կամ մորաքրոջ երեխայի նկատմամբ, նույնն է թե՝ հորեղբոր կամ մորաքրոջ աղջիկ։

## Նշանավոր քույրեր
[left|thumb|180px|[Մերի Քեյթ և Էշլի Օլսեն]]

*Մարի Թյուդոր և Եղիսաբեթ I, թագուհիներ
*Կարոլինա (Մոնակոյի արքայադուստր) և Սթեֆանի (Մոնակոյի արքայադուստր)
*Թեյմար Բրեքսթոն, Թոնի Բրեքսթոն, Թուանդա Բրեքսթոն, Թրեյսի Բրեքսթոն և Թրինա Բրեքսթոն, հայտնի որպես Բրեքսթոններ
*Ժաքլին Քենեդի և Լի Ռադզիվիլ
*Ջեքի Քոլինզ, գրող և Ջոան Քոլինզ, դերասանուհի
*Փերիս Հիլթոն և Նիքի Հիլթոն, հանրային դեմքեր
*Ռիբի Ջեքսոն, Լա Թոյա Ջեքսոն և Ջանեթ Ջեքսոն, Ջեքսոնների ընտանիքի անդամներ
*Քլոյի Քարդաշյան, Քիմ Քարդաշյան, Քորթնի Քարդաշյան, ռեալիթի շոուի աստղեր
*Ռոզմարի Քենեդի, Քեթլին Քենեդի Քավենդիշ, Յունիս Քենեդի Շրայվեր, Պատրիսիա Քենեդի և Ջին Քենեդի, Քենեդիների ընտանիքի անդամներ
*Քիմ Ռիչարդս և Քայլ Ռիչարդս, դերասանուհիներ և ռեալիթի շոուի աստղեր
*Ջեսսիկա Սիմփսոն և Էշլի Սիմփսոն, երգչուհիներ
*Բրիթնի Սփիրս, երգչուհի և Ջեյմի Լին Սփիրս, դերասանուհի
*Վենուս Ուիլյամս և Սերենա Ուիլյամս, թենիսիստուհիներ, հայտնի որպես Ուիլյամս քույրեր
*Մերի-Քեյթ և Էշլի Օլսեն, դերասանուհիներ
*Պենելոպե Կրուս և Մոնիկա Կրուս, դերասանուհիներ

## Մշակույթում
[thumb|upright|[Ուիլյամ Բուգրոյի «Երկու քույր» նկարը]]
### Կինո
**«Ինչ է պատահել Բեբի Ջեյնին»* (1962), ֆիլմ
*«*[[Հաննան ու նրա քույրերը]]*» (1986), ֆիլմ
*«*Ավարտազդ*» (2000), ֆիլմ
*«*Քույրեր*» (2015), կատակերգություն

### Գրականություն
**«[[Փոքրիկ տիկնայք]]»*
**«[[Բոբսի երկվորյակները]]»*, Լորա Լի Հոուփի ստեղծած պատմությունների շարքը, որի հերոսները երկու զույգ երկվորյակներ են՝ 12–ամյա Նենն ու Բերթը և 6–ամյա Ֆլոսին ու Ֆրեդին
**[[«Նրա կոշիկների մեջ»]]* (2002), վեպ
**«#Toots»* (2019), վեպ

### Հեռուստատեսություն
*«*Էկրանի թագուհին*», ամերիկյան հեռուստասերիալ
*«*Քույրեր*», հեռուստասերիալ
*«*Ինչու եմ սիրում քեզ*», հեռուստասերիալ

## Ծանոթագրություններ

## Արտաքին հղումներ
*«''Քույր իմ նազելի»''

Կատեգորիա:Ազգակցություն և սերում
Կատեգորիա:Ընտանիք
Կատեգորիա:Կանայք
Punani

**Punani** (մեծատառերով, գրաքննվում է՝ **«‎P****i»**), ամերիկացի ռեփեր 6ix9ine-ի երգը։ Այն թողարկվել է 2020 թվականի օգոստոսի 2-ին՝ երաժշտական տեսահոլովակի հետ միասին։ Երգը գրվել է 6ix9ine-ի, Էնդրյու Գրինի, Քրեյգ Փարքսի, Ջանի Քլարկի և Ջասպեր Հարիսի և պրոդյուսերավորվել է Քլարկի ու Հարիսի կողմից։

## Երաժշտական տեսահոլովակ
Ի տարբերություն «Gooba», «Trollz» և «Yaya» երգերի տեսահոլովակների, «Punani»-ի տեսահոլովակը նկարահանվել է Նյու Յորքի փողոցներում՝ 6ix9ine-ի տնային կալանքից ազատ արձակվելուց հետո։

## Անձնակազմ
Տվյալները վերցված են Tidal-ից և ՅուԹյուբից։

* 6ix9ine՝ գլխավոր արտիստ, երգահան
* Էնդրյու Գրին՝ երգահան
* Քրեյգ Փարքս՝ երգահան
* Ջանի Քլարկ՝ երգահան, կարգավորում, արտադրություն
* Ջասպեր Հարիս՝ երգահան, կարգավորում, արտադրություն
* Վիզարդ Լի՝ միքսինգ, մասթերինգ
* Ալեքս Սոլիս՝ արտ տնօրեն, դիզայն

## Թողարկման պատմություն

## Ծանոթագրություններ
Օլեգ Սոլոմոնով

**Օլեգ Սոլոմոնով** (, ), ռուս և խորհրդային հնչյունային օպերատոր։

## Կենսագրություն
Ծնվել է 1936 թվականի դեկտեմբերի 5-ին, Պետրոզավոդսկում։

1954-55 թվականներին սովորել է Պետրոզավոդսկի մանկավարժական ինստիտուտում, իսկ 1955-56 թվականներին` Լենիգրադի երկաթուղային տրանսպորտի ինստիտուտում։

1958-1962 թվականներին Պետրոզավոդսկում աշխատել է որպես հնչյունային օպերատոր, 1962-1964 թվականներին եղել է «Վոլգա» ռադիոկայանի ավագ հնչյունային օպերատորը։

1964 թվականից եղել է Էկրան ստեղծագործական միության հնչյունային օպերատորներից մեկը, 1978 թվականից եղել է խաղարկային և անիմացիոն ֆիլմերի հնչյունային ռեժիսոր։

Մահացել է 2016 թվականի օգոստոսի 1-ին։

## Ֆիլմագրություն
* 1978 թվական` Գողացված արևը
* 1979 թվական` Վովկա մարզիչը
* 1982 թվական` Ֆիլիպոկ
* 1983 թվական` Երևակայողը
* 1983 թվական` Երաշտահավի օրացույցը։ Գարուն
* 1983 թվական` Ատրակցիոնը
* 1983 թվական` Երաշտահավի օրացույցը։ Ձմեռ
* 1984 թվական` Դիմավորեք տատիկին
* 1986 թվական` Ինչո՞ւ է ուղտին նարինջ պետք
* 1986-1987 թվականներ` Հետաքննությունը վարում են գնդահացերը
* 1986 թվական` Դորեմի
* 1986 թվական` Թևեր, ոտքեր և պոչեր
* 1987 թվական` Ախ, արքայադուստր
* 1988 թվական` Հացը, հացը...
* 1989 թվական` Ոսկե խոսքեր
* 1989 թվական` Քույրեր-վատ սովորություններ
* 1991 թվական` Կանացի աստղագուշակությունը
* 1992 թվական` Որբուկ Էննին 
* 1992 թվական` Հին ավտոմոբիլը 
* 1993 թվական` Պատերազմ փղերի և ռնգեղջյուրների միջև 
* 1994 թվական` Բոյկան ճանճին չի վիրավորում 4։ Մարած սիրտը
* 1994 թվական` Կապիտան Պրոնինը օպերայում
* 1995 թվական` Բոյական ճանճ էլ չի վնասի 6։ Այսօր նորից երկուշաբթի է

## Ծանոթագրություններ

## Արտաքին հղումներ
* 
* 

Կատեգորիա:Խորհրդային հնչյունային օպերատորներ
Կատեգորիա:Ռուս հնչյունային օպերատորներ
Գերտրուդ Վանդերբիլթ Ուիթնի

right|400x250px|thumb|Գերտրուդ Վանդերբիլթ Ուիթնի, «Վոգ» ամսագիր, 1917
**Գերտրուդ Վանդերբիլթ Ուիթնի** (, ), ամերիկացի քանդակագործ և բարերար, որը Նյու Յորքում հիմնադրել է Ամերիկյան արվեստի Ուիթնի թանգարանը։

## Կենսագրություն
[thumb|left|200px|13 տարեկան Գերտրուդ Վանդերբիլթի դիմանկարը, հեղինակ՝ [Ջոն Էվերեթ Միլլե, 1888]]

Ծնվել է ամերիկյան բարձրաշխարհիկ հասարակությանը պատկանող ընտանիքում․ պապիկը եղել է Կոռնելիուս Վանդերբիլթը՝ ԱՄՆ-ի ամենահարուստ մարդկանցից մեկը։

Մանկությունն ու դեռահասությունն անցկացրել է Ռոդ Այլենդ նահանգի Նյուպորտ քաղաքում։ Կրթություն ստացել է մասնավոր ուսուցիչների մոտ ու Նյու Յորքի հեղինակավոր Բրեդլի դպրոցում։ 21 տարեկանում ամուսնացել է միլիոնատեր սպորտսմեն Գարի Փեյն Ուիթնիի հետ, որը բանկիրի որդի էր ու «Ստանդարտ օյլ» ընկերության համասեփականատիրոջ թոռ։ Այս ամուսնությունից ունեցել է երեք երեխա՝ երկու դուստր և մեկ որդի։

[thumb|200px|Գերտրուդ Վանդերբիլթ Ուիթնի, հեղինակ՝ [Ռոբերտ Հենրի, 1916 թվական]]
1900 թվականին Եվրոպայում ճանապարհորդելիս իր համար բացահայտել է արվեստի աշխարհը։ Նրա վրա հատկապես մեծ տպավորություն է գործել Փարիզն իր նկարիչների Մոնպառնաս և Մոնմարտր թաղամասերով։ Սկսել է քանդակագործություն ուսումնասիրել նախ Նյու Յորքի Արվեստների ուսանողական լիգայում, ապա Օգյուստ Ռոդենի մոտ Փարիզում, որից հետո բացել է սեփական քանդակագործական արվեստանոցները Նյու Յորքի Գրինվիչ Վիլիջ արվարձանում ու Փարիզի մերձակա Պասի թաղամասում։ Նրա կողմից ստեղծված քանդակները բարձր են գնահատվել քննադատների կողմից։

Բազմիցս հանդես է եկել որպես նկարիչների ու երաժիշտների հովանավոր։ 1931 թվականին Նյու Յորքում հիմնադրել է Ամերիկյան արվեստի Ուիթնի թանգարանը, որն ստեղծվել է 1914 թվականին իր իսկ կողմից երիտասարդ նկարիչների համար կառուցված ցուցասրահի հիման վրա։ Նոր թանգարանին իր հավաքածուից նվիրել է ավելի քան 700 նկար ու քանդակ։ Համապարփակ աջակցություն է ցուցաբերել նաև արվեստով զբաղվող կանանց։ Եղել է ժամանակակից երաժշտության տարածմամբ զբաղվող «Կոմպոզիտորների միջազգային գիլդայի» գլխավոր հովանավորը։ Առաջին համաշխարհային պատերազմի տարիներին ֆինանսական աջակցություն է ցուցաբերել տարբեր բարեգործական կազմակերպությունների, անձամբ աշխատել է բոլոր տեսակի հայրենասիրական հանձնաժողովներում, սեփական միջոցներով կառուցել ու ֆինանսավորել է ռազմական հիվանդանոց Ֆրանսիայում։

## Քանդակների ընտրանի (հուշարձաններ)
* Կոլումբոսի հուշարձանը Իսպանիայի Ուելվա քաղաքում
* Էլդորադո ցայտաղբյուրը Պերուի մայրաքաղաք Լիմայում
* Ացտեկյան ցայտաղբյուր Վաշինգտոնում 
* «Տիտանիկի» կանանց հուշարձանը Վաշինգտոնում
* Հաղթանակի կամարը Նյու Յորքում
* Երեք շնորհները Կանադայի Մոնրեալ քաղաքում

thumb|left|200px|Բուֆալո Բիլլին պատկերող հուշարձան «Սկաուտ» Կոդիում, Վայոմինգ։ Հեղինակ՝ Գերտրուդ Վանդերբիլթ Ուիթնի
thumb|200px|Կոլումբոսի հուշարձանը Ուելվայում, Իսպանիա։Հեղինակ՝ Գերտրուդ Վանդերբիլթ Ուիթնի

## Ծանոթագրություններ

## Արտաքին հղումներ
* Ամերիկյան արվեստի Ուիթնի թանգարան 
* Աշխարհի վիրտուալ թանգարաններ

Կատեգորիա:Ամերիկացի բարերարներ
Կատեգորիա:Ամերիկացի կին արվեստագետներ
Կատեգորիա:Ամերիկացի կին քանդակագործներ
Կատեգորիա:Ամերիկացի հասարակական գործիչներ
Կատեգորիա:Ամերիկացի քանդակագործներ
Իմ հերոսական ակադեմիա

«**Իմ հերոսական ակադեմիա**» (, ), մանգա, որի հեղինակը համարվում է Կոհեյ Խորիկոսին։ Այն լույս է տեսել Shonen Jump-ում։ Մանգայի առաջին գլուխը լույս է տեսել 2014 թվականի հուլիսի 7-ին ամսագրի 32-րդ համարում։ Այն արտոնագրվել է Viz Media-ում անգլերեն լեզվով թողարկման համար։

Մանգայի հիման վրա նկարահանվել է անիմե սերիալ, որի առաջին եթերաշրջանը հեռարձակվել է 2016 թվականի ապրիլի 3-ից մինչև հունիսի 26-ը, երկրորդ եթերաշրջանը հեռարձակվել է 2017 թվականի ապրիլի 1-ից մինչև սեպտեմբերի 30-ը։ Երրորդ եթերաշրջանի պրեմիերան կայացել է 2018 թվականի ապրիլի 7-ին, իսկ չորրորդ եթերաշրջանի հեռարձակումը՝ 2019 թվականի հոկտեմբերի 12-ից մինչև 2020 թվականի ապրիլի 4-ը։ 2018 թվականի օգոստոսի 3-ին թողարկվել է առաջին անիմացիոն ֆիլմը, որը կոչվում է «Իմ հերոսական ակադեմիա։ Երկու հերոսներ»։ Երկրորդ անիմացիոն ֆիլմը, որը կոչվում է «Իմ հերոսական ակադեմիա։ Հերոսները մեծանում են», թողարկվել է 2019 թվականի դեկտեմբերի 20-ին։

## Սյուժե
Գործողությունները տեղի են ունենում մի աշխարհում, որտեղ մարդկանց մեծ մասը ծնվում է անսովոր ունակություններով ()։ Սակայն գլխավոր կերպարը՝ Իզուկու Միդորիան, ծնվել է առանց գերբնական ունակությունների։ Երազելով դառնալ հերոս, նա համառորեն փորձում է հասնել իր երազանքին։ Իր կուռքին՝ Ամենակարողին հանդիպելուց հետո, նա ստանում է գերբնական ուժ և ընդունվում է ՅուԷյ (UA) ակադեմիա։

## Գլխավոր կերպարներ
* **Իզուկու Միդորիա** (), նաև հայտնի որպես Դեկու (), համարվում է մանգայի և անիմեի գլխավոր կերպարը։ Չնայած նրան, որ չունի գերբնական ունակություններ, նա կարողանում է ընդունվել ՅուԷյ ակադեմիայի հերոսական ֆակուլտետ։ 
* **Կացուկի Բաքուգո** (), կամ Կատյան (), այդպես նրան անվանել են իր մանկության ընկերները, համարվում է ՅուԷյ ակադեմիայի չորրորդ Ա դասարանի ուսանող։
* **Տոսինորի Յագի** (), առավել հայտնի որպես Ամենակարող (), համարվում է № 1 հերոսը։ Նա նաև սովորեցնում է ՅուԷյի սկսնակ հերոսներին։ Մինչ իր ուսուցչի հետ ծանոթանալը, որը նրան փոխանցել է գերբնական ուժ, Թոսինորի Յագին ընդհանրապես ոչ մի ունակություններ չի ունեցել։ 
* **Շոտո Թոդորոկի** (), կամ պարզապես Շոտո (), Յուէյ ակադեմիայի առաջին կուրսի ամենաուժեղ ուսանողներից մեկը։ Շոտոն № 2 հերոսի որդին է, որը ցանկացել է, որ իր որդին լինի ամենաուժեղ հերոսը, ուստի հատուկ է ամուսնացել կատարյալ ուժի հասնելու նպատակով։ Շոտոյի ուժը թույլ է տալիս նրան մարմնի ձախ կողմում առաջացնել կրակ, իսկ աջ կողմում՝ սառույց, բայց հոր հանդեպ զզվանքի պատճառով, նա պայքարում օգտագործում է միայն աջ կողմը։

## Ծանոթագրություններ

## Արտաքին հղումներ
* Անիմեի պաշտոնական կայք 
* Պաշտոնական էջը Weekly Shonen Jump կայքում 

Կատեգորիա:2016 հեռուստասերիալներ
Կատեգորիա:Անիմե
Կատեգորիա:Մանգաներ
Զարմանահրաշ տիկին Մեյզելը

«**Զարմանահրաշ տիկին Մեյզելը**» (), ամերիկյան պատմական կատակերգական դրամա վեբ սերիալ, որը ստեղծել է Էմի Շերման Պալադինոն։ Սերիալի պիլոտը ցուցադրվել է 2017 թվականի մարտի 17-ին։ Այն ստացել է քննադատների դրական արձագանքները, և սերիալը միանգամից երկու եթերաշրջանի պատվեր է ստացել նույն տարվա ապրիլի 10-ին։ Առաջին եթերաշրջանը թողարկվել է 2017 թվականի նոյեմբերի 29-ին։

Երրորդ եթերաշրջանի պրեմիերան կայացել է 2019 թվականի դեկտեմբերի 6-ին։

Սերիալը 2017 թվականին ստացել է «Ոսկե գլոբուս» մրցանակ, իսկ 2018 թվականին՝ «Էմմի»։

2019 թվականի դեկտեմբերի 13-ին սերիալը երակացվել է չորրորդ եթերաշրջանով։

## Սյուժե
Դեպքերը տեղի են ունենում 1958 թվականին Նյու Յորքում։ Միրիամ «Միջ» Մեյզելին լքում է նրա ամուսինը՝ Ջոելը։ Միջը գնում է ծնողների մոտ և նրանք հիասթափվում են իրենց դստեր ընտրությունից։ Այնուհետև նա գնում է մի ակումբ, որտեղ Ջոելը երեկոները փորձել է վարել սթենդ ափ (ըստ էության, միայն կարդալ այլ մարդկանց անեկդոտներ), և անսպասելիորեն նրա հանպատրաստից խոսքը դուր է գալիս մարդկանց։ Այսպիսով, Միջը սկսում է նոր կյանք։

## Դերերում
* Ռեյչել Բրոսնահեն՝ Միրիամ «Միջ» Մեյզել, տնային տնտեսուհի 
* Մայքլ Զեգեն՝ Ջոել Մեյզել, Միրիամի ամուսինը 
* Ալեքս Բորշթեյն՝ Սյուզի Մայերսոն 
* Տոնի Շալուբ՝ Էյբ Բայսման, Միրիամի հայրը 
* Մարին Հինքլ՝ Ռոուզ Բայսման, Միրիամի մայրը
* Քևին Պոլակ՝ Մոյշե Մեյզել, Ջոելի հայրը
* Քերոլայն Ահարոն՝ Շիրլի Մեյզել, Ջոելի մայրը 
* Լյուք Կյորբի՝ Լեննի Բրյուս, հայտնի կոմիկ

## Սերիաներ

## Ծանոթագրություններ

## Արտաքին հղումներ
* Պաշտոնական կայք 

Կատեգորիա:2010-ականների ամերիկյան հեռուստասերիալներ
Կատեգորիա:Ամերիկյան դրամա հեռուստասերիալներ
Կատեգորիա:Ամերիկյան կատակերգական հեռուստասերիալներ
Կատեգորիա:Անգլերեն հեռուստասերիալներ
Կատեգորիա:Ֆեմինիստական հեռուստասերիալներ
Բրունեյի օրհներգ

**Բրունեյի օրհներգը** (Jawi: الله فليهاراكن سلطن; «Աստված օրհնի սուլթանին») Բրունեյի օրհներգի խոսքերի հեղինակն է Յուրա Խալիմը, հեղինակը հիմնը գրել է 1947 թվականին, երգահանն է Հաջի  Ավանգ Բեսաբ բին Սագարը։ 1951 թվականին Բրունեյի ղեկավարության կողմից երգը ճանաչվել է որպես ազգային օրհներգ։ 1984 թվականի հունվարի 1-ին՝ երկրի անկախություն  ստանալուց հետո, պահպանվել է որպես ազգային օրհներգ։ Օրհներգը կատարվում է մալայերենով։

## Օրհներգը մալայերենով
Ya Allah lanjutkanlah usia
kebawah Duli yang Maha Mulia!
Adil berdaulat menaungi Nusa,
memimpin rakyat kekal bahagia.
Hidup sentosa Negara dan Sultan!
Ilahi, selamatkan Brunei Darussalam!	»


## Ծանոթագրություններ

## Արտաքին հղումներ
*Audio of ''Allah Peliharakan Sultan'', national anthem of Brunei, with information and lyrics
*Collection of Songs for His Majesty The Sultan and Yang Di-Pertuan of Brunei Darussalam, Copyright (c) Radio Television Brunei, Dirgahayu Kebawah Duli Tuan Patik
*tekst met op de achtergrond muziek
* Sheet music w/ Malay lyrics
* Flag and Crest - The privately run information page Brunei Resources  has a page about the National flag, the crest and the anthem, along with a vocal recording.
* YouTube - A professional video of the anthem, hosted on YouTube.

Կատեգորիա:Ազգային օրհներգեր
Կատեգորիա:Բրունեյ
Կատեգորիա:Բրունեյի պետական խորհրդանիշեր
Կատեգորիա:Օրհներգեր
Ալֆ Պրեյսեն

**Ալֆ Փրոյսեն** (, իսկական անունը **Ալֆ Օլաֆսեն** (, ), նորվեգացի արձակագիր, բանաստեղծ, դրամատուրգ և հրապարակախոս։ Երգերի հեղինակ և կատարող։ 20-րդ դարի երկրորդ կեսի նորվեգական մշակույթի առանցքային դեմքերից մեկը։

## Կենսագրություն
Ծնվել է Ռինգսաքերի կոմունայում՝ Հեդմարկում։ Գյուղացու ընտանիքից է։ Նորամուտը նշել է դեռևս 1930-ական թվականներին, սակայն ճանաչում ձեռք է բերել հետպատերազմյան շրջանում՝ շնորհիվ ռադիոհաղորդումների, երգերի և պատմվածքների։ Երեխաների համար ստեղծագործությունների հեղինակը (մասնավորապես՝ Ծեր կնոջ՝ փշուր-Ս-թեյի գդալի (Teskjekjerringa) և մեծահասակների («Դրոզդ լամպում» («Trost i taklampa», 1950) գյուղական կյանքի մասին վեպը)։

1950-1960-ական թվականներին նրա կարճ պատմվածքները («Lørdagsstubber») ամեն շաբաթ տպագրվում էին «Irbeiderbladet» թերթում, հետագայում դրանք հրատարակվել են 8 առանձին գրքերով։

Շատ հայտնի է Նորվեգիայում Փրոյսենի «Վաղը անպայման կգա» («Du ska få en dag i mårå») և «Julekveldsvisa»-ն (Առնլոտ Հոյլանի (Arnljot Høyland) երգերի հիման վրա)։

Ընդհանուր առմամբ հրատարակվել են Փրոյսենի 14 մանկական գրքեր և 19 ձայնասկավառակ, ինչպես նաև բանաստեղծությունների և նովելների մի քանի ժողովածուներ։

Ռուսաստանում առավել հայտնի է որպես «Ուլիկի մասին, որը կարողանում էր հաշվել մինչև տասը» հեքիաթի հեղինակ (նորվ. «Geitekillingen som kunne telle til ti»), որի հիման վրա 1968 թվականին նկարահանվել է տիկնիկային մուլտֆիլմ։

Գրողի ծննդավայրում Ռինգսաքեր կոմունայում կա նրա թանգարանը։

## Պատկերասրահ

Պատկեր:Portrett av Alf Prøysen (1914-1970).jpg|Ալֆ Փրոյսեն
Պատկեր:Alf Prøysen spiller gitar i steinrøysa.jpg|Ալֆ Փրոյսենը կիթառ է նվագում սթեյնրեյսում։
Պատկեր:Alf Prøysen 1945.jpg|Ալֆ Փրոյսե. 1985 թվական
Պատկեր:Rigmor Delphin Alf Prøysen med familie 1964.jpg|Ռիգմոր Դելֆին Ալֆ Փրոյսենը 1964 ընտանիքի հետ:
Պատկեր:Rigmor Delphin Alf Prøysen med skrivemaskin 1964 3.jpg|Ռիգմոր Դելֆին Ալֆ Փրոյսենը 1964 գրամեքենայով
Պատկեր:Leif Ørnelund Alf Prøysen på scenen 1954.jpg|Լեյֆ Օրնելունդը և Ալֆ Փրոյսենը 1954-ի բեմում
Պատկեր:Hjemme hos Alf Prøysen med familie i nytt hus i Nittedal (1964).jpg|Ալֆա Փրոյսենի տունը ընտանիքի հետ Նիտեդալում նոր տանը. 1964 թվական
Պատկեր:Prøysenhuset inngangsparti.jpg|Նախասրահ պրուսական տուն


## Ծանոթագրություններ

## Արտաքին հղումներ

Կատեգորիա:Բանաստեղծներ այբբենական կարգով
Կատեգորիա:Նորվեգացի բանաստեղծներ
Կատեգորիա:Նորվեգացի գրողներ
Կատեգորիա:Նորվեգացի դրամատուրգներ
Կատեգորիա:Նորվեգացի երաժիշտներ
Կատեգորիա:Նորվեգացի մանկագիրներ
Կատեգորիա:Նորվեգացի փոփ երգիչներ
Կատեգորիա:Նորվեգացի վիպասաններ
Ագնես Սորել

**Ագնես Սորել կամ Ագնեսսա Սորել** (, ), *Տիկին դը Բիութե* (*՝ Գեղեցկության Տիկին*), Ֆրանսիայի Կարլոս VII թագավորի սիրուհին, ծնվել է Տուրենի Ֆրոմանտո գյուղում ազնվականի ընտանիքում, ինչի համար էլ կոչվել է դեմուազել Ֆրոմանտոյից (*demoiselle de Fromenteau*), 1431 թվականին եղել է Անժուի դքսուհի Իզաբելլա Լոթարինգացու ֆրեյլինան։ Իր գեղեցկությամբ գերել է Կարլոս VII-ին, ում միջոցով էլ մտել է թագուհու շքախմբի մեջ, թագավորից նվեր է ստացել Բիութե-սյուր-Մարնի դղյակը (*Beauté-sur-Marne*):

## Կենսագրություն
[250px|thumb|left|Դիմանկար. XVI դար, [Ժան Ֆուքե]]
Կյանքի պատմությունը բացարձակապես լեգենդար է։ Ոմանք նախատում էին նրան շռայլության համար, իսկ ոմանք նրա մեջ տեսնում էին Ժաննա դ' Արկի իրավահաջորդին։ Հայտնի է Ֆրանցիսկոս I թագավորի քառյակը, որում նրան վերագրվում է Ֆրանսիա անգլիացիներից ազատագրման թերևս հիմնական արժանիքը։ Մեծ ազդեցություն ուներ թագավորի վրա, պայքարում էր նրա անարժան ֆավորիտների դեմ և հոգ էր տանում, որպեսզի բարձր պաշտոններում նշանակվեն արժանի անձինք։ Թագավորից նա ուներ երեք դուստր, որոնք ստացան *filles de France* տիտղոսը։

Ագնես Սորելին են վերագրվում շատ նորամուծություններ նորաձևության մեջ՝ չթագադրված անձանց կողմից ադամանդներ կրելը, կրծքերի շրջանում չափից դուրս մեծ բացվածքով հագուստը, հատակին քսվող, շատ երկար փեշով զգեստը։ Նրա վարքագիծը և թագավորի հետ կապի բացահայտ ընդունումը հաճախ վրդովմունք էին առաջացնում, սակայն Սորելին շատ բան էր ներվում թագավորի պաշտպանության և կատարյալ գեղեցկության շնորհիվ, որի մասին Հռոմի Պապն ասել. *«Նրա դեմքը ամենաչքնաղն է, որ կարելի է տեսնել այս աշխարհում»*։

Ունեցել է երեք երեխա։ Չորրորդ հղիության ժամանակ անսպասելի մահացել է։ Սկզբում ենթադրվում էր, որ Ագնեսը մահացել է դիզենտերիայից, սակայն շուտով նրա մահվան մեջ մեղադրեցին Ժակ Քյորին՝ Կարլոս VII-ի խորհրդատուին։ Այդ վարկածը մեծ աջակցություն չստացավ, քանի որ համարվում էր դավադրություն նրան վարկաբեկելու համար։ Այժմ գիտնականները վստահ են, որ Սորելի մահվան պատճառը սնդիկով թունավորումն էր։ Մարդասպանը կարող էր ավելացնել սնդիկը սննդի մեջ, նաև կա հավանականություն, որ սնդիկը դիտավորությամբ չի հայտնվել Ագնես Սորելի օրգանիզմում, քանի որ այն ժամանակ այն հաճախ ավելացվում էր կոսմետիկայի մեջ։

## Երեխաներ
* Մարիա Մարգարիտա Վալուա (1444-1473 թթ.)
* Շառլոտտա Վալուա (1446-1477 թթ.)
* Ժաննա Վալուա (1448-1467 թթ.)

## Ծանոթագրություններ

## Գրականություն
* Steenackers, «Agnes S. et Charles VI» (Париж, 1868);
* Gr. du Frense de Beaucourt, «Charles VII et Agnes S.» (в «Revue de questions hi storiques», 1866)

## Արտաքին հղումներ
* Короткая жизнь Агнессы Сорель
* «Прекрасная дама» XV века вновь в центре внимания
* Обнажая грудь. Агнесса Сорель  *Superстиль* 19 փետրվարի 2008

Կատեգորիա:Թագավորների սիրուհիներ
Կատեգորիա:Վալուաներ
Կատեգորիա:Ծննդաբերելիս մահացածներ
Կատեգորիա:Բնորդուհիներ
Կատեգորիա:Միջնադարյան Ֆրանսիայի կանայք
Կատեգորիա:Ֆրանսիայի ազնվականություն
Գտի՛ր ինձ (վեպ)

«**Գտի՛ր ինձ**» (), հեղինակ Անդրե Ասիմանի 2019 թվականին լույս տեսած վեպ։ Այն պատմում է Սամյուել «Սամի» Փերլմանի, նրա որդու՝ Էլիո Փերլմանի և Օլիվերի մասին, որոնք Ասիմանի 2007 թվականի՝ «Կոչի՛ր ինձ քո անունով» վեպի կերպարներն էին։

## Ամփոփում
Վեպը բաժանված է չորս բաժինների․ Տեմպո (), Կադենզա (), Կապրիսիո () և Դա Կապո ()։ Յուրաքանչյուր բաժինը կենտրոնանում է տարբեր կերպարի տեսանկյան վրա։ Բաժինները տարբերվում են երկարությամբ, և դրանցից Տեմպոն ամենաերկար մասն է և կազմում է գրքի գրեթե կեսը, իսկ Դա Կապոն՝ ամենակարճը։

## Նախապատմություն
2017 թվականի դեկտեմբերի 6-ին, երբ Ասիմանին հարցրել են «Կոչի՛ր ինձ քո անունով» վեպի էկրանավորման ենթադրյալ սիքվելի մասին, ինչին նա պատասխանել է, որ «սիքվելի խնդիրն այն է, որ ձեզ սյուժե է անհրաժեշտ»։ 2018 թվականի դեկտեմբերի 3-ին Ասիմանն իր թվիթթերյան կայքէջում հայտարարել է, որ աշխատում է «Կոչի՛ր ինձ քո անունով» վեպի սիքվելի վրա։ Վեպի անվանումը և թողարկման ամսաթիվը պաշտոնապես հաստատվել են 2019 թվականի մարտի 20-ին։

Հարցազրույցների մեկի ժամանակ Ասիմանն ասել է, որ «'Կոչի՛ր ինձ քո անունով'-ի աշխարհը երբեք չի լքել ինձ։ Թեև ես ստեղծել եմ կերպարները և եղել եմ նրանց կյանքերի հեղինակը, չէի սպասում, որ նրանք ինձ տարբեր բաներ են սովորացնելու սիրո և մտերմության մասին, ինչը ես չէի հասկանա, մինչև չգրեի թերթի վրա։ Ֆիլմը ստիպել է ինձ հասկանալ, որ ես ուզում եմ վերադառնամ և հետևեմ նրանց տարիների ընթացքում՝ ահա թե ինչու եմ գրել 'Գտի՛ր ինձ'» վեպը»։

## Թողարկում
Վեպը հրատարակվել է 2019 թվականի հոկտեմբերի 29-ին Farrar, Straus and Giroux ընկերության կողմից։ Աուդիոգիրքն ընթերցում է դերասան Մայքլ Ստալբերգը, որը կերտել է Սամիի կերպարը «Կոչի՛ր ինձ քո անունով» ֆիլմում։

Իր թողարկման նախաշեմին՝ 2019 թվականի հոկտեմբերի 11-ին, Vanity Fair-ը վեպից բացառիկ հատված է հրապարակել՝ Ջենի Քրոյքի երկու նկարազարդումների հետ միասին։

## Քննադատների արձագանք
«Գտի՛ր ինձ» վեպը խառը արձագանք է ստացել գրական քննադատների կողմից, իսկ Book Marks գրախոսությունների ագրեգատորը հաղորդել է ընդհանուր առմամբ 26-ից հինգ բացասական և վեց խառը արձագանքների մասին։

## Ծանոթագրություններ

Կատեգորիա:2019 գրքեր
Կատեգորիա:2019 թվականի ամերիկյան վեպեր
Կատեգորիա:Ամերիկյան վեպեր
Կատեգորիա:Անգլերեն վեպեր
Կատեգորիա:Գրական ստեղծագործություններ այբբենական կարգով
Կատեգորիա:Վեպեր այբբենական կարգով
Ռաուլ Խուլյա

**Ռաուլ Խուլյա** (, ), պուերտոռիկացի դերասան։ Խուլյայի ներդրումը համաշխարհային կինոարվեստում գնահատվել է միայն նրա մահից հետո։ 1995 թվականին նա հետմահու արժանացել է «Ոսկե գլոբուս» և «Էմմի» մրցանակների՝ «Կրակոտ սեզոնը» հեռուստաֆիլմում տղամարդու լավագույն դերի համար։

## Կենսագրություն
Ծնվել է Պուերտո Ռիկոյի մայրաքաղաք Սան Խուանում՝ ռեստորանի սեփականատիրոջ ընտանիքում։ Ավարտելով Պուերտո Ռիկոյի համալսարանը՝ Խուլյան որոշել է ընտրել դերասանական կարիերան և 1964 թվականին տեղափոխվել է Նյու Յորք՝ չնայած ծնողների ցանկությանը, որոնք ուզում էին, որ նա իրավաբան դառնա։

ԱՄՆ-ում Խուլյան սկսել է խաղալ թատրոնում և հեռուստատեսությունում։ 1970-ական թվականների սկզբից նկարահանվել է կինոյում։ Նկարահանվել է բազմազան դերերում՝ մարմնավորելով չարագործների, սիրահարների և կատակերգական կերպարների։ Հատկապես կոլորիտային է ստացվել Ադամսների ընտանիքի էքսցենտրիկ և իմպուլսիվ ղեկավարի դերը համանուն դիլոգիայի մեջ։ 1994 թվականի սկզբին՝ սուշիի թունավորումից հետո, Խուլյայի մոտ ստամոքսի քաղցկեղ է ախտորոշվել։ Հոկտեմբերի վերջին դերասանին անտանելի ցավի պատճառով տեղափոխել են հիվանդանոց, որտեղ անսպասելի կաթված է ստացել և կոմայի մեջ ընկել։ Հոկտեմբերի 24-ին Ռաուլ Խուլյան հեռացավ կյանքից։

## Անձնական կյանք
Խուլյան ամուսնացած է եղել երկու անգամ.
* Վասալո Մոլինելիի հետ (1965-1969),
* դերասանուհի Մերել Պոլոուեյի (1976 թվականից մինչև Խուլյայի մահը։ Այդ ամուսնությունից ծնվել են երկու որդիներ՝ Ռաուլ Զիգմունդը և Բենջամին Ռաֆայելը)։

## Ֆիլմագրություն


## Պատկերասրահ

Պատկեր: Raul Julia.jpg
Պատկեր: Raul Julia speaks to the audience- Tallahassee, Florida (4565732066).jpg
Պատկեր: Raúl Juliá signature.svg
Պատկեր: Raul Julia-Levy at Father's Gravesite.jpg


## Ծանոթագրություններ

## Արտաքին հղումներ
* https://www.imdb.com/name/nm0000471/

Կատեգորիա:Պուերտոռիկացի դերասաններ
Կատեգորիա:Կինոդերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:20-րդ դարի դերասաններ
Կատեգորիա:«Էմմի» մրցանակի դափնեկիրներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:Կաթվածից մահացածներ
Կատեգորիա:Հնչյունավորողներ
Կատեգորիա:Հեռուստատեսային դերասաններ
Կատեգորիա:Ամերիկացի տղամարդ թատերական դերասաններ
Կատեգորիա:20-րդ դարի ամերիկացի դերասաններ
Ընդմիշտ հրեշը (ֆիլմ)

«**Ընդմիշտ հրեշը**» (), 2020 թվականի սպասվելիք ամերիկյան հոգեբանական թրիլեր ֆիլմ՝ հիմնված Դոնալդ Ռեյ Փոլոքի նույնանուն վեպի վրա։ Ֆիլմի ռեժիսորը և համահեղինակը Անտոնիո Քամփոսն է, պրոդյուսերները՝ Ջեյք Ջիլենհոլը, Ռենդալ Փոսթերը, Ռիվա Մարքերը, Գրեթչեն ՄաքԳոուենը և Մաքս Բորնը, իսկ դերասանական կազմն ընդգրկում է Թոմ Հոլանդին, Բիլլ Սկարսգարդին, Ռայլի Քիոյին,  Ջեյսոն Քլարկին, Սեբաստիան Սթենին, Ռոբերտ Փեթինսոնին, Հեյլի Բենեթին, Միա Վասիկովսկային, Էլայզա Սքանլենին,  Հարի Մելինգին և Փոքի ԼաՖարջին։

Նեթֆլիքսը նախատեսում է թողարկել ֆիլմը 2020 թվականի սեպտեմբերի 16-ին։

## Սյուժե
Ֆիլմի գործողությունը տեղի է ունենում Օհայո նահանգում Երկրորդ համաշխարհային պատերազմի ավարտի և Վիետնամի պատերազմի սկզբի միջև ընկած ժամանակահատվածում։ Այն ներկայացնում է տարբեր անհանգստացած մարդկանց սյուժետային գծերը, որոնք տառապում են հետպատերազմյան վնասի և հանցավորության հետևանքներից։

## Դերասանական կազմ
*Թոմ Հոլանդ՝ Արվին Ռասել
*Սեբաստիան Սթեն՝ Լի Բոդեքեր
*Ռոբերտ Փեթինսոն՝ Փրեսթոն Թիգարդին
*Բիլլ Սկարսգարդ՝ Ուիլարդ Ռասել
*Միա Վասիկովսկա՝ Հելեն Հաթոն
*Էլայզա Սքանլեն՝ Լենորա Լաֆերթի
*Ջեյսոն Քլարկ՝ Կառլ Հենդերսոն
*Ռայլի Քիո՝ Սենդի Հենդերսոն
*Հեյլի Բենեթ՝ Շառլոթ Ռասել
*Հարի Մելինգ՝ Ռոյ Լաֆերթի
*Էբի Գլովեր՝ Փամելա Սյու Ռիսթեր
*Փոքի ԼաՖարջ

## Արտադրություն
Ֆիլմի մասին հայտարարվել է 2018 թվականի սեպտեմբերին։ Այդ ժամանակ Թոմ Հոլանդը, Ռոբերտ Փեթինսոնը, Քրիս Էվանսը և Միա Վասիկովսկան բանակցությունների մեջ էին գտնվում ֆիլմում նկարահանվելու համար։ Անտոնիո Քամփոսն ընտրվել է ֆիլմը նկարահանելու և գրելու, իսկ Ջեյք Ջիլենհոլ՝ պրոդյուսերավորելու համար։ 2019 թվականի հունվարին Բիլլ Սկարսգարդը և Էլայզա Սքանլենը միացել են դերասանական կազմին, իսկ Նեթֆլիքսը ձեռք է բերել ֆիլմի տեղայնացման իրավունքը։ Սեբաստիան Սթենը փոխարինել է Էվանսին, որը ստիպված է եղել լքել նախագիծը պլանավորման տարաձայնությունների պատճառով և անձամբ խորհուրդ է տվել իր դերում վերցնել Սթենին։ Բացի այդ հայտարարվել է, որ Ջեյսոն Քլարկը, Ռայլի Քիոն և Հեյլի Բենեթը նույնպես միացել են դերասանական կազմին։ 2019 թվականի մարտին Հարի Մելինգը միացել է նրանց։ Դանի Բենսին և Սաունդեր Ջուրիանսը դառնալու են ֆիլմի երաժշտության հեղինակները։

Նկարահանման շրջանը սկսել է 2019 թվականի փետրվարի 19-ին Ալաբամայում։ 2019 թվականի ապրիլի 15-ին նկարահանումները դադարեցվել են։

## Թողարկում
Ֆիլմը նախատեսվում է թողարկել 2020 թվականի սեպտեմբերի 16-ին։

## Ծանոթագրություններ

## Արտաքին հղումներ
*

Կատեգորիա:2020 ֆիլմեր
Կատեգորիա:2020-ականների ամերիկյան ֆիլմեր
Կատեգորիա:2020-ականների անգլերեն ֆիլմեր
Կատեգորիա:Netflix-ի արտադրության ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան թրիլեր ֆիլմեր
Կատեգորիա:Ամերիկյան վեպերի էկրանավորումներ
Կատեգորիա:Ամերիկյան քրեական ֆիլմեր
Կատեգորիա:Ֆիլմեր, որոնց գործողությունները տեղի են ունենում Արևմտյան Վիրջինիայում
Կատեգորիա:Ֆիլմեր, որոնց գործողությունները տեղի են ունենում Օհայոյում
Կատեգորիա:Ֆիլմեր, որոնց գործողությունները տեղի են ունենում 1950 թվականին
Կատեգորիա:Ֆիլմեր մահվան մասին
Կատեգորիա:Ալաբամայում նկարահանված ֆիլմեր
Կատեգորիա:Ֆիլմեր, որոնց գործողությունները տեղի են ունենում 1957 թվականին
Կատեգորիա:Ֆիլմեր, որոնց գործողությունները տեղի են ունենում 1945 թվականին
Կատեգորիա:Ֆիլմեր, որոնց գործողությունները տեղի են ունենում 1965 թվականին
Փոքրիկ շագանակագույն սեքս մեքենա

**Փոքրիկ շագանակագույն սեքս մեքենա** (), պատկերավոր արտահայտություն և գենդերային կարծրատիպ, որն օգտագործվել է  Հարավարևելյան Ասիայի երկրներում (Հնդկաչին թերակղզում և Մալայան կղզեխմբի կղզիներում) ծառայություն մատուցող ամերիկյան զինվորական անձնակազմի կողմից՝ տեղի կանանց և աղջիկների նկատմամբ :

## Ծագում
Համարվում է, որ այս արտահայտությունն իր ծագմամբ պարտական է 20-րդ դարի ամերիկյան նեոգաղութատիրությանը, որի շնորհիվ Միացյալ Նահանգները դարձել են համաշխարհային գերտերություն և սկսել են իրենց ազդեցությունը տարածել գլոբալ մասշտաբով։ Դրա համար մոլորակի բոլոր շրջաններում, որոնք ամերիկացիների համար հետաքրքրություն էին ներկայացնում, տեղակայվել է ռազմակայանների համակարգը։ Այդ կայաններն արագ աճել են տարբեր ժամանցային հաստատություններով, որոնք ապահովել են ամերիկյան անձնակազմի սպասարկումը՝ դրան տրամադրելով ծառայությունների ամբողջ տեսականին, այդ թվում նաև՝ սեռական։ Ֆիլիպիններում նման վայրերը վերածվել են քաղաքային կյանքի կենտրոնների՝ նպաստելով էկզոտիկ զբոսաշրջության զարգացմանը։ Տեղի սեքս-աշխատակցուհիները, որոնք աշխատում էին այդ հաստատություններում, ամերիկացի նավաստիների կողմից ստացել են «LBFM» () պիտակը։

## Կիրառման օրինակներ
Ամերիկյան Կադենա ռազմակայանում (Օկինավա կղզի) «LBSM» արտահայտությունը լայնորեն օգտագործվել է որպես գրություն ԱՄՆ բանակի անձնակազմի շապիկների վրա։ Դա խիստ վրդովմունք է առաջացրել ճապոնացի քաղաքական գործիչ Սուձուե Տակաձատոյի մոտ, որը նման վարքագիծը բնորոշել է որպես ռասիզմի դրսևորում, որը հանգեցնում է երրորդ աշխարհի երկրներում հասարակության կանանց մասի դեգրադացիայի։ Ընդ որում, թե կանայք, թե զինվորները, որոնք օգտագործում են նրանց սեռական խաղալիքների դերում, դառնում են միլիտարիզմի և իմպերիալիզմի վրա կառուցված համակարգի զոհը։

## Ծանոթագրություններ

## Գրականություն
* 
* 
* 
* 
* 
* 

Կատեգորիա:Անգլերեն բառեր և արտահայտություններ
Կատեգորիա:Կանայք
Կատեգորիա:Կարծրատիպեր
Կատեգորիա:Մարդու սեռականություն
Կատեգորիա:Ռասիզմ
Կարիբա

thumb|Ջրամբարի ամբարտակը|alt=|ձախից|280x280փքս
**Կարիբա,** ջրամբար, ձևավորվել է 1959 թվականին Զամբեզի գետի վրա Կաբորա հիդրոէլեկտրակայանի կառուցման արդյունքում**** :

Այն աշխարհի ամենամեծ արհեստական լճերից մեկն է՝ 5400կմ² հայելու մակերեսով։ Կարիբա հիդրոէլեկտրակայանը Զամբիայի և Զիմբաբվեի մեծ մասին էլեկտրաէներգիա է մատակարարում։ Հոսանքից ներքև գտնվում է Միջին Զամբեզի կենսաբանական արգելոցը և Մանա-Պուլս ազգային պարկը, որը ներառում է միակ մարգագետինը՝ Զամբեզի գետի միջին հոսանքում։ Հիմնականում ջրամբարի պատճառով գետի միջին հոսքը այժմ չի հասնում իր սովորական մակարդակին։ Ավազուտների կղզիներում սկսել են աճել ակացիաներ, քանի որ վարարումների ժամանակ այլևս չեն ծածկվում ջրով։

2000 թվականի տվյալներով վերջին անգամ  ջուր է բաց թողնվել ՋԷԿ-ով 1981 թվականին։

Լողացող ժայռ  ()- ի «Կարիբյան մոլախոտ»  ընդհանուր անուններից մեկը տրվել է նրան այս գործարանի կողմից Կարիբայի ջրամբարի գրավումից հետո։

## Ծանոթագրություններ

Կատեգորիա:Աֆրիկայի լճեր
Կատեգորիա:Զամբիայի ջրամբարներ
Կատեգորիա:Զիմբաբվեի ջրամբարներ
Կատեգորիա:Լճեր այբբենական կարգով
Կատեգորիա:Սահմանային լճեր
Firebase

**Firebase,** ամերիկյան ամպային ծառայություններ մատուցող ընկերություն , որը հիմնադրվել է 2011 թվականին Էնդրյու Լիի և Ջեյմս Թեմփլինի կողմից և ձեռք է բերվել Google-ի կողմից 2014 թվականին :

Այն անցավ ներդրումների երկու փուլ. 2012 թվականի մայիսին ստացավ Flybridge Capital Partners- ից, Greylock Partners-ից, NEA- ից 1,4 միլիոն դոլար, 2013 թվականի հունիսին ներգրավվեց 5,6 միլիոն դոլար Union Square Ventures-ից և Flybridge Capital գործընկերներից :

Հիմնական ծառայությունը ամպի վրա հիմնված NoSQL DBMS- ն է, որը մշակողներին թույլ է տալիս պահպանել և համաժամանակեցնել տվյալները բազմաթիվ հաճախորդների միջև : Ներդրված են Android և iOS օպերացիոն համակարգերի համար նախատեսված հավելվածների հետ ինտեգրման առանձնահատկությունները, իրականացվում է JavaScript- ի, Java- ի, Objective-C- ի և Node.js- ի կիրառման համար նախատեսված API- ի ծրագրերը, հնարավոր է նաև ուղղակիորեն աշխատել JavaScript-ի ֆրեյմվորկների շարքիցREST ոճի տվյալների բազայի հետ, ներառյալ AngularJS- ը, React- ը ։ Vue.js, Ember.js և Backbone.js : Նախատեսված է API՝ տվյալների գաղտնագրման համար :

Ընկերության կողմից մատուցվող այլ ծառայությունները ներառում են հոստինգը, որը գործարկվել է ստատիկ ֆայլեր (օրինակ ՝ CSS, HTML, JavaScript ) պահելու համար, որն էլ ապահովում է CDN- ի միջոցով  առաքում և հաճախորդի կողմից նույնականացման ծառայություն՝ հաճախորդի կողմից օգտագործվող ծածկագրերի միջոցով՝ միայն Ֆեյսբուքի, GitHub-ի, Թվիթերի և Գուգլի (Firebase Simple Login) միջոցով մուտքի հնարավորությամբ։

Բացի այդ, ընկերությունը MIT լիցենզիայի ներքո թողարկել է ցանցային կոդերի խմբագրիչ՝ Firepad-ը, որը մի քանի օգտագործողների միաժամանակյա համագործակցություն է ապահովում մեկ փաստաթղթի հետ, որը հիմք է հանդիսացել Stash Realtime Editor ընկերության Atlassian և Koding խմբագրիչների համար : Ընկերության մեկ այլ անվճար նախագիծ է Firechat անվճար զրուցարանը, որը նույնպես թողարկվել է MIT լիցենզիայի ներքո :

## Ծանոթագրություններ

## Արտաքին հղումներ
* 

Կատեգորիա:Գուգլի ծառայություններ
Կատեգորիա:2011 հիմնադրումներ
Կատեգորիա:Ծրագրային ապահովում
Փիրս շրջան (Վաշինգտոն)

**Փիրս** (), շրջան ամերիկյան Վաշինգտոն նահանգում։ Զբաղեցնում է 4340.8 քառակուսի կիլոմետր տարածք։ 2000 թվականի տվյալներով բնակչության թվաքանակը եղել է 700.820, 2010 թվականին հասել է 795.225-ի (այդ ցուցանիշով նահանգի շրջանների մեջ  Փիրսը գրավում է երկրորդ, ամբողջ երկրում՝ 61-րդ տեղը) : Փիրս շրջանի վարչական կենտրոնն ու խոշորագույն բնակավայրը Թաքոմա քաղաքն է։ Շրջանը՝ որպես վարչատարածքային միավոր, կազմավորվել է 1852 թվականի դեկտեմբերի 22-ին, Օրեգոն տարածաշրջանի օրենսդիր մարմնի որոշմամբ և կոչվել ԱՄՆ-ի նախագահներից Ֆրանկլին Փիրսի անունով։  Շրջանը հանդիսանում է Սիեթլի մետրոպոլիսային տարածքի (նախկին Սիեթլ-Թաքոմա-Բելվյու մետրոպոլիսային վիճակագրական արեալի) բաղկացուցիչ մասը։

Փիրս շրջանի տարածքում է ընկած Ռեյնիր լեռան ազգային պարկի (*Mount-Rainier-Nationalpark*) զգալի մասը, ուր տեղ են գտել պատմամշակութային այնպիսի հուշարձաններ, ինչպես՝ «*Դրախտային իջևանատուն*» («*Paradise Inn*», 1916 թ.) պատմական հյուրանոցը, *Yakima Park Stockade Group* պատմա-ճարտարապետական համալիրը (1930 թ.)՝ թանգարանով հանդերձ։

## Պատկերասրահ

George Peter Alexander Healy - Franklin Pierce - Google Art Project.jpg|Ֆրանկլին Փիրսի դիմանկարը
Tacoma skyline and I-705 from the East 34th Street Bridge.jpg|Շրջանի վարչական կենտրոնը Թաքոման
Tacoma skyline behind East 21st Street Bridge.jpg|Շրջանի վարչական կենտրոնը Թաքոման
Tacoma, WA - Old City Hall 04.jpg|Թաքոմայի հին քաղաքապետարանը
Pierce County courthouse, Tacoma, Washington, ca 1895 (WASTATE 1188).jpeg|Շրջանի վարչական շենքը 1895 թ.
Lake Tapps (2290189869).jpg|Թափս լիճը
Comet Falls.jpg|Քոմեթ ֆոլս ջրվեժը
Mount Rainier over Tacoma.jpg|Ռեյնիր հրաբխային լեռը
Paradise Inn in Black and White.jpg|«Դրախտային իջևանատուն» («Paradise Inn») հյուրանոցը
Immaculate Conception Church 2.jpg|Անարատ հղության կաթոլիկ եկեղեցին
Anderson Island School.jpg|Անդերսոն Այլընդ կղզու դպրոցը
Nisqually River 0533s.JPG|Նիսքուալլի լեռնային գետը
Gig Harbor.jpg|Գիգ Հարբոր քաղաքը
Sumner WA - Reuben Knoblauch Heritage Park 01.jpg|Սամներ քաղաքի զբոսայգին


## Ծանոթագրություններ

## Արտաքին հղումներ
* * Պաշտոնական կայքէջը
* U.S. Census Buero, State & County QuickFacts - Pierce County 
* www.city-data.com - Pierce County
* Pierce County, Washington@USCB United States Census Bureau

Կատեգորիա:1852 թվականին հիմնադրված բնակավայրեր
Կատեգորիա:ԱՄՆ
Կատեգորիա:ԱՄՆ-ի աշխարհագրություն
Կատեգորիա:ԱՄՆ-ի շրջաններ
Կատեգորիա:Վաշինգտոն նահանգ
Հանս Գեորգ Կոնոն ֆոն դեր Գաբելենց

**Հանս Գեորգ Կոնոն ֆոն դեր Գաբելենց** (, ), գերմանացի լեզվաբան։

Հայրը՝ Հանս Կոնոն ֆոն դեր Գաբելենցը նույնպես լեզվաբան է եղել։ Հունգարիայի գիտությունների ակադեմիայի պատվավոր անդամ (1893 թ. սկսած)։

1860 թվականից մինչև 1864 թվականը, ցանկանալով շարունակել հետևել հոր մասնագիտությանը Ենայի համալսարանում սովորել է իրաբավանություն, կառավարում և լեզվաբանություն։
Եղել է Լայպցիգի և Բեռլինի համալսարանների պրոֆեսոր։ Դասավանդել է արևելաասիաական լեզուներ, զբաղվել ընդհանուր լեզվաբանության հարցերով։ Գաբելենցը լեզուն դիտել է որպես հոգեբանական երևույթ։

Գլխավոր աշխատություններն են «Չինարենի քերականություն» («Chinesische Grammatik» 1881), «Կոնֆուցիուսը և նրա ուսմունքը» (1888), «Լեզվաբանությունը, նրա խնդիրները, մեթոդները և մինչայժմյան նվաճումները» (1 հրտ․ 1891, 2 հրտ․ 1901):

2009 թվականից Լինգվիստական տիպոլոգիայի ասոցիացիան շնորհում է Գեորգ Ֆոն դեր Գաբելենցի անվան մրցանակ։

## Արտաքին հղումներ
* Georg von der Gabelentz ինտերնետի արխիվում
*  Hans Georg Conon von der Gabelentz (1840-1893), Christina Leibfried, Universität Leipzig
* Sinologists: Georg von der Gabelentz, the University of Massachusetts Amherst

## Ծանոթագրություններ

Կատեգորիա:19-րդ դարի գերմանացիներ
Կատեգորիա:Բեռլին քաղաքում մահացածներ
Կատեգորիա:Գերմանացի արևելագետներ
Կատեգորիա:Գերմանացի բանասերներ
Կատեգորիա:Գերմանացի լեզվաբաններ
Կատեգորիա:Գիտնականներ այբբենական կարգով
Կատեգորիա:Ենայի համալսարանի շրջանավարտներ
Կատեգորիա:Լայպցիգի համալսարանի շրջանավարտներ
Կատեգորիա:Պրուսիայի գիտությունների ակադեմիայի անդամներ
Անդրեա դելլա Ռոբբիա

**Անդրեա դելլա Ռոբբիա** (,), ֆլորենցիացի քանդակագործ, բազմագույն կերամիկայի վարպետ։

## Կենսագրություն
Անդրեան ծնվել է Ֆլորենցիայում, երիտասարդ տարիներին  աշխատել է մարմարի  հետ («Սանտա Մարիա դելլա Գրացիայի զոհասեղան», Արեցո քաղաքի մերձակայքում), այնուհետև Լուկա դելլա Ռոբբիայի ազդեցության ներքո անցել է մայոլիկայի (ջնարակած և նկարազարդ խեցի և այդ խեցուց իրեր) տեխնիկայի կատարելագործմանը։ Մեդալներով  զարդարել է Ֆիլիպո Բրունելեսկիի կառուցած Օսպեդալե դելի Ինոչետի կրթադաստիարակչկան տան ճակատին պատկերված նորածիններին։ Անդրեայի վաղ ժամանակաշրջանի աշխատանքները տարբերվում են հորեղբոր՝ (որդեգրող հայր) Լուկա դելլա Ռոբբիայի աշխատանքներից։ 1482 թվականին Լուկայի մահից հետո նա դարձել է վերջինիս արհեստանոցի ղեկավարը։

Հետագայում նա բազմազան է դարձրել մայոլիկայում կիրառվող գունեղ երանգների շրջանակը, հետաքրքրվել կլոր պլաստիկայի արտահայտիչ հնարավորություններով։ Նրա օրոք դելլա Ռոբիայի մանուֆակտուրան կազմակերպել էր առավել մեծ ժողովրդականություն վայելող կոմպոզիցիաների կրկնօրինակների թողարկում, որոնք առաքվել են Եվրոպայի տարբեր երկրներ։ Կազմակերպել է նաև ճարտարապետական դետալների հոսընթաց արտադրություն։

Անդրեայի յոթ որդիներից հինգը դարձել են քանդակագործ․ Ժիրոլամո  դելլա Ռոբբիան (1488-1566) քառասուն տարի ծառայել է ոորպես Ֆրանսիայի թագավորների պալատական քանդակագործ, իսկ Ջովաննի դելլա Ռոբբիան (1469-1529) փոխարինել է  ծեր հորը՝ ղեկավարել ընտանեկան մանուֆակտուրան։ 

File:Andrea della robbia, fanciullo 01.JPG
File:Bottega di andrea e giovanni della robbia, adorazione del bambino.JPG
File:Spedale degli innocenti, tondo andrea della robbia 12-13.JPG
File:7 tempietto Robbiano.jpg
File:Andrea della robbia, gentildonna.JPG


## Ծանոթագրություններ

## Արտաքին հղումներ

**Andrea della Robbia at National Gallery of Art

Կատեգորիա:16-րդ դարի արվեստագետներ
Կատեգորիա:Իտալացի քանդակագործներ
Կատեգորիա:Հոկտեմբերի 24 ծնունդներ
Կատեգորիա:Նկարիչներ այբբենական կարգով
Կատեգորիա:Իտալացի արվեստագետներ
Աշանտի ժողովրդի ավանդական շինություններ

thumb|right|200 px
**Աշանտի ժողովրդի ավանդական շինություններ**, 13 շինություններից բաղկացած համալիր, որը 1980 թվականին ընդգրկվել է Գանայում Համաշխարհային Ժառանգության օբյեկտների ցանկում։ Շինությունները կառուցվել են տվյալ տարածքում Աշանտի թագավորության ժամանակաշրջանում։

## Պատմություն

Աշանտի թագավորության համար 18-րդ դարը համարվում է «Ոսկե դար»՝ 1806 թվականից մինչև 1901 թվական, երբ Մեծ Բրիտանիան վերջնականապես նվաճել է պետությունը։ Բրիտանացիների կողմից պետության նվաճումը ընթանում է  ավանդական շինությունների ավերումով։ 1895 թվականին՝ Ռոբերտ Բադեն-Փաուելլի կարգադրությամբ, ավերվել է Աշանտիի թագավորական պալատը։

Շինությունները համարվում են Աշանտի ժողովրդի պատմության և մշակույթի վերջին ժառանգությունը և  նկարագրված են որպես «աստվածների և մարդկանց տներ»։ Շինությունների պահպանման համար անհրաժեշտ են հատուկ միջոցառումներ, քանի որ դրանք կառուցված են կավից, ծղոտից և փայտից, ուստի խոցելի են բնության արհավիրքների առջև։

## Ծանոթագրություններ

## Աղբյուրներ
* Michael Swithenbank. *Ahanti fetish houses*. Accra Ghana Univ Press, 1969
* ashanti.com.au
* About Ghana: World Heritage Sites
* conservation practice in Ghana, a case study: the fetish house at Asawasi (Ashanti) (article, pdf)

## Արտաքին հղումներ

Կատեգորիա:Գանայի տեսարժան վայրեր
Կատեգորիա:Համաշխարհային ժառանգություն Գանայում
Ֆրիդրիխ Վիլհելմ Միխաել Կալկբրեններ

**Ֆրիդրիխ Վիլհելմ Միխաել Կալկբրեններ**(, ), գերմանացի դաշնակահար, ապրել է Ֆրանսիայում։

Քրիստիան Կալկբրենների որդին էր։

## Կենսագրություն
Ֆրիդրիխ Կալկբրենները ծնվել է 1784 թվականի նոյեմբերի 7-ին կառքում՝ Բեռլինից Կասսել տանող ճանապարհին։ Առաջին դասերը նա ստացել է հորից։ 1798 թվականին ընդունվել է Փարիզի կոնսերվատորիան, որտեղ ուսանել է Լուի Ադանի մոտ։

Շրջագայությունները դեպի Գերմանիա, Անգլիա, Ֆրանսիա նրան մեծ հաջողություններ են բերել։

1814 թվականից մինչև 1823 թվականը համերգներ է տվել և դասավանդել է Լոնդոնում, այնուհետև վերադարձել է Ֆրանսիա։ 1824 թվականին Փլեյելի հետ հիմնել է դաշնամուրի ֆաբրիկա, որը շուտով ձեռք է բերել համաշխարհային ճանաչում։

Փարիզում ունեցել է սեփական դաշնամուրի դպրոցը, որը շատ հայտնի է եղել, բայց ավելի շուտ ոչ պրոֆեսիոնալ երաժիշտների շրջանում։ Ֆրեդերիկ Շոպենը համագործակցել է Կալկբրենների հետ՝ միասին նվագելով չորս ձեռքով, բայց հրաժարվել է նրա դպրոցում օգնականի տեղ զբաղեցնել։ Արդյունքում Կալկբրենների օգնական դարձել է Կամիլ Ստամատին՝ հետագայում հայտնի դարձած մանկավարժը։

Կալկբրենների բազմաթիվ ստեղծագործություններ՝ կոնցերտներ, ռոնդո, ֆանտազիաներ, տրիո՝ նախատեսված դաշնամուրի, լարային գործիքների համար, դաշնամուրի և ջութակի համար դուետներ, դաշնամուրի համար նախատեսված սոնատներ, մեծ հաջողություն են ունեցել։ Սակայն նրա՝ դաշնամուր նվագելու և վարժություններ անելու դասընթացը ավելի մեծ արձագանք է գտել։

Ֆրիդրիխ Վիլհելմ Միքայել Կալկբրենները մահացել է 1849 թվականի հունիսի 10-ին խոլերայից (ըստ երևույթին զբաղվել է ինքնաբուժությամբ)։ Թաղվել է Փարիզի Մոնմարտրի գերեզմանատանը։

## Ծանոթագրություն

Կատեգորիա:Գերմանիայում ծնվածներ
Կատեգորիա:Գերմանիայի ակադեմիական երաժիշտներ
Կատեգորիա:Խոլերայից մահացածներ
Կատեգորիա:Մոնմարտրի գերեզմանատանը թաղվածներ
Կատեգորիա:Գերմանացի դաշնակահարներ
Կատեգորիա:Գերմանացի կոմպոզիտորներ
Կատեգորիա:Գերմանացի երաժշտագետներ
Կատեգորիա:Գերմանացի մանկավարժներ
Կատեգորիա:Գերմանացի երաժշտական մանկավարժներ
Կատեգորիա:Գերմանացի դասական երաժիշտներ
Կատեգորիա:Պատվո լեգեոնի շքանշանի սպաներ
Ագգտելեկ կարստի և Սլովակյան կարստի քարանձավներ

**Ագգտելեկ Կարստ և Սլովակ Կարստ քարանձավներ** (այլ անվանում՝ **Բարադլա-Դոմիցա քարանձավային համակարգ**), հունգարա-սլովակյան քարանձավային համակարգ, Ագգտելեկի կարստի մի մասն է և ճանաչված է հոսանստվածքային կազմավորումների շնորհիվ։ Ներառում է հունգարական Բարադլա քարանձավը և Սլովակիայի Դոմիցա  քարանձավը (5,3 կմ), ընդհանուր երկարությունը կազմում է 25,5 կմ։

## Բնութագիր
Ագգտելեկի մուտքը բնական է, այն գտնվում է սպիտակ քարափի ստորոտում և դուրս է գալիս դեպի գյուղի ծայրամաս։ Հիմնական ընթացքը ոլորապտույտ է, միակցումներով, 7 կմ երկարությամբ։ Այն 10 մետր երկարությամբ, 7-8 մետր բարձրությամբ քարե թունել է մի քանի հսկայական քարանձավներով։ Հիմնական ուղին ունի մի քանի կարճ և երկար կապող կողային ճյուղեր։ Քարանձավի զգալի մասը բազմերանգ է, կան տարբեր ձևերի և գույների ստալկտիկաներ։ Ստորգետնյա ջրերը գլխավոր մուտքով անցնում են միայն հորդացումների ժամանակ։ Քարանձավի մուտքը գոյություն ունի անհիշելի ժամանակներից, ըստ գիտնականների՝ նեոլիթի դարաշրջանից։

## Քարանձավի ուսումնասիրություն
thumb|Քարանձավ Բարադալա
Տարեգրություններում առաջին հիշատակումը թվագրվում է 1549 թվականով։ 1794 թվականին Յոզեֆ Շարտորը իրականացրել է քարանձավների առաջին ուսումնասիրությունը։ 1802 թվականին ուսումնասիրվել է միայն 1,8 կմ, նույն տարում հրապարակվել է քարանձավի առաջին քարտեզը։ 1825 թվականին ինժեներ Իմրե Վաշը կազմակերպել է 5 կմ երկայնքով գլխավոր մուտքի ևս մեկ հատվածի հետազոտում և կազմել է հստակ քարտեզն ու նկարագիրը, որոնք հրապարակվել են 1831 թվականին։  
Զբոսաշրջիկների համար 1806 թվականից բացվել են արահետներ, իսկ 1890 թվականին Կարմիր լճի մոտ բացվել են ելքեր։ Հետագա  հետազոտությունները իրականացվել են 1927-1928 թվականներին։

1995 թվականին Բարադլա ու Դոմինցա քարանձավները և Սլովակյան Կարստի ու  Ագգտելեկի մյուս քարանձավները ճանաչվել են ՅՈՒՆԵՍԿՕ-ի Համաշխարհային ժառանգություն։ Քարանձավների համակարգը մոտական Դոմիցավալ միջազգային նշանակության ջրաճահճային տեղանքներով 2001 թվականին հայտարարվել է որպես բնապահպանական գոտի։ Ներկայումս քարանձավի տարածքը ընդգրկված է Ագգտելեկ ազգային պարկի տարածքում, ուր ամեն տարի ժամանում են զբոսաշրջիկներ, որոնք կարող են ընտրել տուրիստական երթուղիներից ցանկացածը։

## Ծանոթագրություններ

Կատեգորիա:Համաշխարհային ժառանգություն Հունգարիայում
Կատեգորիա:Համաշխարհային ժառանգություն Սլովակիայում
Կատեգորիա:Հունգարիայի քարանձավներ
Կատեգորիա:Սլովակիայի քարանձավներ
Ռեյվենսհո

**Ռեյվենսհո** (), քաղաք Ավստրալիայի Քվինսլենդ նահանգի հյուսիսարևելյան մասում։ Քաղաքի բնակչությունը ըստ 2011 թվականի կազմում էր 860 մարդ։ Քաղաքը գտնվում է Թեյբլենդսի կազմում, որի բնակչությունը 45 300 մարդ է (2008 թվական)։

## Աշխահագրություն
Ռեյվենսհո քաղաքը գտնվում է Ատերտոն սարահարթում։ Քաղաքը գտնվում է մարզային կենտրոն Քերնս քաղաքից դեպի հարավ-արևմուտք, 123 կիլոմետր հեռավորության վրա և Քվինսլենդ նահանգի մայրաքաղաք Բրիսբենից 1774 կիլոմետր հեռավորության վրա։ Ռեյվենսհոն Քվինսլենդի ամենաբարձր քաղաքն է, գտնվում է ծովի մակարդակից 930 մետր բարձության վրա։

## Տնտեսություն
Ռեյվենսհոյի տնտեսության հիմնական ճյուղը բնափայտի արդյունահանումն է, սակայն 1987 թվականին, երբ կառավարությունը 900 000 հեկտար արևադարձային անտառները ներառել է համաշխարհային ժառանգության օբյեկտների ցանկում, հիմնական ճյուղերը դարձել են զբոսաշրջությունը, պահածոների արտադրությունը և կաթնատու կենդանիների անասնաբուծությունը։

## Պատմություն
thumb|left|Անտառահատարան Ռեյվենսհոյում, 1934

Ի սկզբանե ներկա քաղաքի տարածքում ապրում էր Դիլբալի ժողովուրդը։ Առաջին անգամ 1881 թվականին տարածքը բնակեցվել է անասնապահներով։ 1897 թվականին լեռնային ձեռնարկատեր Ջոն Մոֆատը հայտնաբերել է Ավստրալիական մայրի կարմիր ծառեր (): Հիմնվել է Սեդար-Կրիկ անվամբ գյուղը։ 1910 թվականին Սեդար-Կրիկը անվանափոխվել է` դառնալով Ռեյվենսհո։ Ենթադրվում է, որ այդ անվանումը ընտրվել է, քանի որ մոտակայքում գտել էն Հենրի Քինգսլի «Ռեյվենսհո» վեպի օրինակը։

1936 թվականին Ռեյվենսհոն ճանապարհներով կապվել է Ադերտոնի և Ինիսպեյլի հետ, իսկ 1940 թվականին քաղաքում կար երեք փայտասղոցման մեքենա, երկու հյուրանոց, երկու կինոթատրոն, հյուրատուն և երկու եկեղեցի։

1988 թվականին, երբ խոնավ արևարևադարձային Քվինսլեյդը հայտարարվել է որպես Յունեսկոյի համաշխարհային ժառանգության օբյեկտ, Ռեյվենսհոյից Ատերտոն տանող երկաթուղային ճանապարհները փակվել են։

1992 թվականին առաջին անգամ Ռեյվենսհոյում բացվել է գրադարան, իսկ 2017 թվականին այն հիմնովին վերանորոգվել է։

## Ծանոթագրություններ
Ռոբերտ Պիլ

**Ռոբերտ Պիլ** (; ), բրիտանացի պետական գործիչ, Լոնդոնյան թագավորական հասարակության անդամ (1822)։

## Կարիերա
Պահպանողական, ժամանակակից պահպանողական կուսակցության հիմնադիրներից մեկը։ Երկու անգամ եղել է վարչապետ (1834-1835 և 1841-1846), և երկու անգամ ներքին գործերի նախարար (1822-1827 և 1828-1830)։

Համարվում է բրիտանական ժամանակակից ոստիկանության հայրը՝ մայրաքաղաքային ոստիկանական ծառայության հիմնադրման շնորհիվ։

## Ընտանիք
1820 թվականին ամուսնացել է  Ջուլյա Ֆլոյդի (1795-1859) հետ, որը գեներալ Սըր Ջոն Ֆլոյդի դուստրն է։ Ամուսնությունից ունեցել են հինգ որդի և երկու դուստր։ Նրանց անմիջական սերունդներից մի քանիսն այժմ բնակվում են Հարավային Աֆրիկայում, Ավստրալիայում, ինչպես նաև ԱՄՆ-ի և Կանադայի տարբեր մասերում։

Պատկեր:Julia, Lady Peel - Lawrence 1827.jpg|Լեդի Ջուլիա Պիլ, նկարի հեղինակ՝ Թոմաս Լոուրենս, 1827 թվական


## Գրականություն
Անգլերեն՝
*Gash, Norman Mr. Secretary Peel: The Life of Sir Robert Peel to 1830 (англ.). — Faber Finds, 2011. — ISBN 0571277357.
*Gash, Norman  Sir Robert Peel: The Life of Sir Robert Peel after 1830 (англ.). — Faber and Faber, 2011. — ISBN 0571279619.
*Gaunt, Richard A. Sir Robert Peel: The Life and Legacy (неопр.). — I. B. Tauris, 2010. — ISBN 1848850352.
*Hilton, Boyd  A Mad, Bad, and Dangerous People? : England 1783-1846 (англ.). — Oxford University Press, 2006. — ISBN 0191606820.
*Jenkins, T. A.  Sir Robert Peel (неопр.). — St. Martin's Press (англ.)русск., 1999. — ISBN 0312216394.
## Ծանոթագրություններ

## Արտաքին հղումներ
* Биография Роберта Пиля
* 

Կատեգորիա:Միացյալ Թագավորության վարչապետներ
Կատեգորիա:Լոնդոնի թագավորական ընկերության անդամներ
Կատեգորիա:Մեծ Բրիտանիայի քաղաքական գործիչներ
Կատեգորիա:Կուսակցության հիմնադիրներ
Կատեգորիա:Օքսֆորդի համալսարանի շրջանավարտներ
Կատեգորիա:Գլազգոյի համալսարանի դասախոսներ
Կատեգորիա:Ձիուց ընկնելու հետևանքով մահացածներ
Կատեգորիա:Բրիտանական ակադեմիայի անդամներ
Կատեգորիա:Ներքին գործերի նախարարներ